b"\n_START_ARTICLE_\nFont de la pla\xc3\xa7a Major (Balsareny)\n_START_SECTION_\nDescripci\xc3\xb3\n_START_PARAGRAPH_\nLa font s'assenta sobre una base de pedra, enlairada sobre el paviment, formant una plataforma circular que fa de pica. D'aqu\xc3\xad arrenca una columna prism\xc3\xa0tica de vuit cares, de ferro colat, amb motllures als angles fins a una al\xc3\xa7ada d'un metre aproximadament. Un pebeter, decorat amb cadenes, rostres de personatges de factura cl\xc3\xa0ssica i una imitaci\xc3\xb3 de flames, corona la font.\n_START_SECTION_\nHist\xc3\xb2ria\n_START_PARAGRAPH_\nLa font commemora la gesta de l'arribada d'aigua, a partir del Llobregat, a la poblaci\xc3\xb3. Aquest fet s'esdevingu\xc3\xa9 sota la iniciativa de l'alcalde Escal\xc3\xa9. L'aigua era condu\xc3\xafda a dues fonts. Aquest font, aixecada l'any 1903, es va treure del lloc original i s'hi restabl\xc3\xad l'any 1980."